SKRIFTLIG FORESPOERGSEL E-2475/97 af Hiltrud Breyer (V) til Kommissionen (16. juli 1997)

Om: Hormonforstyrrende kemikalier

1. Hvilke foranstaltninger agter Kommissionen at traeffe for at advare forbrugerne i Europa om de mulige farer ved plasticlegetoej for smaaboern, efter at legetoej indeholdende PVC blev trukket tilbage fra markederne i Danmark, Italien og Spanien, efter at Miljoestyrelsen i Danmark kom med beviser for de farer i forbindelse med laekage af plastic i munden, naar boernene sutter paa disse produkter?

2. Agter Kommissionen at deltage i en international arbejdsgruppe, der er nedsat af legetoejsbranchen for at undersoege problemet, og vil den faa oplysninger om undersoegelsernes resultater?

3. Har Kommissionen allerede med branchen droeftet mulighederne for at arbejde hen imod en udskiftning af de kendte hormonforstyrrende kemikalier i deres produkter med ufarlige stoffer? I benaegtende fald, hvornaar vil den goere det, og vil den stille midler fra Faellesskabet til raadighed for dette formaal?

4. Er Kommissionen enig i, at branchen boer paatage sig et forsvarligt ansvar for sine produkter og oejeblikkeligt reagere paa bekymringer for mulige farer for den endelige forbruger?

5. Ser Kommissionen gennem fingre med kategoriske udtalelser fra brancheorganisationer om, at plastiske midler saasom phtalat og bisphenol A ikke er hormonforstyrrende kemikalier til trods for flere og flere videnskabelige beviser for, at disse produkter har hormonforstyrrende virkninger?

6. Eftersom den kemiske industri som svar paa uafhaengige videnskabelige forskeres bekymring for hormonforstyrrende kemikalier har foretaget sin egen forskning i de produkter, der er under mistanke, har Kommissionen da faaet alle resultater af branchens gennemfoerte forskning i formodede hormonforstyrrende kemikalier - og vil den goere dem tilgaengelige for Europa-Parlamentets medlemmer?

7. Er Kommissionen bekymret over den mulige tilbageholdelse af den forskning finansieret af industrien, som foerer til resultater, der gaar imod industriens interesser?

Samlet svar afgivet paa Kommissionens vegne af Martin Bangemann paa skriftlige forespoergsler E-2474/97 og E-2475/97 (5. november 1997)

Kommissionen er vidende om det problem, der er kendt som endokrine forstyrrelser (se svar paa de mundtlige forespoergsler H-114/97 fra Tom Spencer i Parlamentets spoergetid under Parlamentets moedeperiode i marts 1997 ((Europa-Parlamentets forhandlinger (marts 1997). )) og H-423/97 fra Carlos Pimenta under Parlamentets spoergetid i moedeperioden i juni 1997 ((Europa-Parlamentets forhandlinger (juni 1997). ))). I januar 1997 gav Kommissionen Den Europaeiske Standardiseringsorganisation (CEN) mandat til at oprette en arbejdsgruppe under Teknisk Komité 52 (legetoej).Denne arbejdsgruppe skal netop behandle organiske kemikalier i legetoej og herunder foretage en detaljeret vurdering af foelgerne af, at der anvendes polyvinylchlorid (PVC) i legetoej. Arbejdsgruppen nedsaettes paa grundlag af artikel 2, stk. 1, og bilag III, punkt II.3, i direktiv 88/378/EOEF om indbyrdes tilnaermelse af medlemsstaternes lovgivning om sikkerhedskrav til legetoej ((EFT L 187 af 16.7.1988. )). Arbejdsgruppens resultater skal indgaa i den europaeiske standard om legetoejs sikkerhed EN 71. Saavel Kommissionen som legetoejsindustrien vil sammen med de europaeiske forbrugerorganisationer og de nationale standardiseringsorganer blive involveret i arbejdsgruppen. Kommissionen arbejder i naer kontakt med legetoejsindustrien og vil blive underrettet om alle undersoegelsesresultater fra arbejdsgruppen om dette emne under Det Internationale Raad for Legetoejsindustrien.

Kommissionen stoetter flere projekter for screeningundersoegelser til paavisning af stoffer, som kan fremkalde endokrine forstyrrelser. En raekke forskningsprojekter om kemikalier med endokrinforstyrrende virkninger stoettes af Kommissionen i form af aktioner med omkostningsdeling inden for forskningsprogrammerne Miljoe og Klima samt Biomed II. Disse programmer blev udvalgt efter offentlige indkaldelser af forslag og uafhaengig videnskabelig vurdering. Hvor industrisektoren deltager, bidrager Kommissionen med op til 50 % af forskningsudgifterne. Vid udbredelse af forskningsresultaterne betragtes som et vigtigt aspekt i projekterne.

Naturligvis er Kommissionen enig i, at industrien skal udvise ansvarsbevidsthed og omhu for de produkter, den fremstiller, og reagere hurtigt paa bekymringer over potentielle farer for de endelige forbrugere. Det er grunden til, at Kommissionen har taget aktivt del i udvikling af forskningen inden for dette omraade, og at legetoejsindustrien selv har nedsat en arbejdsgruppe vedroerende dette emne.

Inden for rammerne af Raadets forordning nr. 793/93 om vurdering af og kontrol med risikoen ved eksisterende stoffer ((EFT L 84 af 5.4.1993. )) har Kommissionen endvidere i samraad med medlemsstaterne udvalgt en stor gruppe paa ca. 100 kemikalier, som er blevet medtaget i tre lister over prioriterede stoffer, som kraever en dybtgaaende risikovurdering paa grund af deres potentielle virkninger paa mennesker eller miljoe. Sundhedsrisikovurderinger indebaerer forplantningsundersoegelser, som kan omfatte endokrinforstyrrende virkninger. Andre mere specifikke analysemetoder til paavisning af endokrinforstyrrende virkninger er under evaluering. Efter denne udvaelgelse er der for hvert af de prioriterede stoffer udnaevnt en referent fra en af medlemsstaternes myndigheder, som skal evaluere de foreliggende data fra industrien om det paagaeldende stof og udarbejde en risikovurderingsrapport, der skal behandles af medlemsstaterne. Paa basis af risikovurderingen kan referenten i givet fald stille forslag om en strategi for, hvorledes de med det paagaeldende stof forbundne risici for mennesker og miljoe kan begraenses. Resultaterne af risikovurderingen og den anbefalede strategi godkendes paa faellesskabsniveau og offentliggoeres af Kommissionen. Denne kan derefter foreslaa faellesskabsforanstaltninger inden for rammerne af den relevante lovgivning.

Tre phtalater (di-n-butylphtalat (DBP), bis(2-ethylhexyl)phtalat (DEHP) og benzylbutylphtalat (BBP), der er mistaenkt for at kunne fremkalde endokrine forstyrrelser, er blandt de stoffer, som er prioriteret i medfoer af forordning 793/93. For disse stoffer er situationen i oejeblikket foelgende:

- di-n-butylphtalat (DBP) er medtaget som prioriteret stof paa den foerste prioriteringsliste i bilaget til Kommissionens forordning (EF) nr.1179/94 ((EFT L 131 af 26.5.1994. )). For dette stof er Nederlandene blevet udnaevnt til referentmedlemsstat. Der forventes en risikovurderingsrapport i december 1997;

- bis(2-ethylhexyl)phtalat (DEHP) er medtaget som prioriteret stof paa den anden prioriteringsliste i bilaget til Kommissionens forordning (EF) nr.2268/95 ((EFT L 231 af 28.9.1995. )). For dette stof er Sverige blevet udnaevnt til referentmedlemsstat. Der forventes en risikovurderingsrapport i andet halvaar af 1998;

- benzylbutylphtalat (BBP) er medtaget som prioriteret stof paa den tredje prioriteringsliste i bilaget til Kommissionens forordning (EF) nr.143/97 ((EFT L 25 af 28.1.1997. )). For dette stof er Norge blevet udnaevnt til referent.

Endvidere er biphenol A udset til at blive optaget paa den naeste (fjerde) prioriteringsliste som bilag til en ny kommissionsforordning, som formodentlig vil blive vedtaget i loebet af 1998.

Kommissionen foelger forskningen om stoffer med endokrinforstyrrende virkninger og har ikke kendskab til at den kemiske industri skulle have naegtet at samarbejde paa dette omraade. Selv om industrisektoren ikke har pligt til meddele Kommissionen alle data, saa skal industrien meddele oplysninger om kemiske stoffer i henhold til faellesskabsretten (f.eks. forordning 793/93). Oplysninger fra programmet vedroerende eksisterende stoffer er gjort offentligt tilgaengeligt paa CD-ROM.